En Física, **potencia** (de símbolo **P**) é a cantidade de traballo efectuado por unidade de tempo. Isto é equivalente á velocidade de cambio de enerxía nun sistema ou á rapidez en realizar un traballo, segundo queda definido por:

{\displaystyle P={\frac {dE}{dt}}},
onde:

* *P* é a potencia
* *E* é a enerxía ou traballo
* *t* é o tempo.

A **potencia** pódese considerar en función da intensidade e a superficie:

*P = I · S*

* *P* é a potencia realizada
* *I* é a intensidade
* *S* é a superficie

A unidade de potencia no Sistema internacional (SI) é o watt, o cal é equivalente a un joule por segundo.

Fóra do SI tamén se utilizan o Cabalo de Vapor (CV) equivalente a 736 W ou o Horse Power (HP) que son aproximadamente 746 W

Potencia mecánica
-----------------

A potencia mecánica é a potencia transmitida mediante a acción de forzas físicas de contacto ou elementos mecánicos asociados como pancas, engrenaxes etc. O caso máis simple é o dunha partícula libre sobre a que actúa unha forza variable. De acordo coa mecánica clásica, o traballo neto realizado sobre a partícula é igual á variación da súa enerxía cinética (enerxía de movemento), polo que a potencia creada pola forza é:

> 
> {\displaystyle P={\frac {dW}{dt}}={\frac {d}{dt}}\left({\frac {1}{2}}mv^{2}\right)={\frac {1}{2}}{\frac {d}{dt}}\left(m\mathbf {v} \cdot \mathbf {v} \right)={\frac {d}{dt}}\left(m\mathbf {v} \right)\cdot \mathbf {v} =\mathbf {F} \cdot \mathbf {v} }
> 
> 
> 

Onde:

{\displaystyle \mathbf {m} } é a masa da partícula.
{\displaystyle \mathbf {F} } é a forza resultante que actúa sobre a partícula.
{\mathbf {v}} é a velocidade da partícula.
En sistemas mecánicos máis complexos con elementos rotativos arredor dun eixe fixo e onde o momento de inercia fica constante, a potencia mecánica pode relacionarse co par motor e a velocidade angular. De acordo coa mecánica clásica, o traballo realizado sobre o corpo en rotación, é igual á variación da súa enerxía cinética de rotación, polo que a potencia desenvolta polo par ou momento de forza é:

> 
> {\displaystyle P={\frac {dW\_{\text{rot}}}{dt}}={\frac {d}{dt}}\left({\frac {1}{2}}I\_{r}\omega ^{2}\right)=M\omega }
> 
> 
> 

Onde:

{\displaystyle I\_{r}} é o momento de inercia segundo un eixe.
{\displaystyle \omega } é a velocidade angular do eixe.
M é o par motor aplicado sobre dito eixe.
Se o movemento rotativo ten lugar sobre un eixe variable, a expresión correcta é:

> 
> {\displaystyle P={\frac {dW\_{\text{rot}}}{dt}}={\frac {d}{dt}}\left({\frac {1}{2}}{\boldsymbol {\omega }}\,\mathbb {I} \,{\boldsymbol {\omega }}\right)={\frac {1}{2}}\left({\boldsymbol {\omega }}\cdot \mathbf {M} +{\boldsymbol {\alpha }}\cdot \mathbf {L} \right)}
> 
> 
> 

Onde:

{\displaystyle \mathbb {I} } é a matriz ou tensor de inercia.
{\displaystyle {\boldsymbol {\alpha }}} é a aceleración angular do sistema.
{\displaystyle \mathbf {L} } é o momento angular do sistema.
{\displaystyle \mathbf {M} } é o momento dinámico actuante.
Esta última ecuación é análoga á variación de potencia que se deriva da ecuación do foguete, onde ao irse queimando combustible, a masa non fica constante.

Nun fluxo incompresible, a potencia mecánica asociada á enerxía transmitida ás partículas do fluído, tamén pode expresarse en termos de presión e caudal:

> 
> {\displaystyle P={\frac {dW\_{\text{hyd}}}{dt}}=pQ}
> 
> 
>

Potencia eléctrica
------------------

*Artigo principal**:* Potencia eléctrica.
A potencia eléctrica P producida nun certo instante por un dispositivo vén dada pola expresión

> 
> {\displaystyle P(t)=I(t)V(t)\,}
> 
> 
> 

Onde:

* *P(t)* é a potencia instantánea, medida en watts (joules/segundos).
* *I(t)* é a corrente que circula por el, medida en amperes.
* *V(t)* é a diferenza de potencial (caída de voltaxe) a través do compoñente, medida en voltios.

Se o compoñente é unha resistencia, entón temos:

> 
> {\displaystyle P=I^{2}R={\frac {V^{2}}{R}}}
> 
> 
> 

Onde:

* *R* é a resistencia, medida en ohmios.

Potencia do son
---------------

*Artigo principal**:* Potencia acústica.
A potencia do son, considerada como a cantidade de enerxía que transporta unha onda sonora por unidade de tempo a través dunha superficie determinada, depende da intensidade da onda sonora e da superficie, vindo dada, no caso xeral, por:

> 
> {\displaystyle P\_{s}=\int \_{S}I\_{s}\ dS}
> 
> 
> 

* *Ps* é a potencia.
* *Is* é a intensidade sonora.
* *dS* é o elemento de superficie alcanzado pola onda sonora.

Para unha fonte illada, o cálculo da potencia sonora total emitida require que a integral anterior se estenda sobre unha superficie cerrada.

Unidades de potencia
--------------------

### Sistema métrico(SE)

* Vatio (**W**) - múltiplos: 1.000 W = 1 kW (quilowatt); 1.000.000 W = 1 MW (megawatt).

### Sistema inglés

* Horse Power ou cabalo de vapor inglés (**HP**)

### Sistema técnico de unidades

* Cabalo de vapor ou cabalo de forza métrico (**CV**)
* Caloría internacional por segundo ('*cal IT/s*)

### Sistema ceguesimal

* Erg por segundo (**erg/s**)

### Outros

* Caloría termoquímica por segundo (**cal TQ/s**)

Notas
-----

1. ↑  Nótese que o p, distinguíndoo de P, adoita empregarse para a presión.

Véxase tamén
------------

* Potencia eléctrica
* Potencia hidroeléctrica
* Potencia acústica
* Potencia dun punto
* Par motor
* Unidade de medida
* Metroloxía
* Sistema Internacional de Unidades
* Sistema inglés
* Sistema cexesimal

---

|  |  |
| --- | --- |
|  |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q25342
* BRE: 2235490
* EBID: ID
* GND: 4167265-3
* LCCN: sh85105973
* MAG: 163258240
* PSH: 2964

 |